CELEX: 32008R0546
Language: sk
Date: 2008-06-16
Title: Nariadenie Komisie (ES) č. 546/2008 zo 16. júna 2008 o vydávaní dovozných povolení pre žiadosti podané počas prvých siedmich dní mesiaca júna 2008 v rámci colnej kvóty otvorenej nariadením (ES) č. 1399/2007 pre niektoré mäsové výrobky s pôvodom vo Švajčiarsku

17.6.2008   
            
            
               SK
            
            
               Úradný vestník Európskej únie
            
            
               L 157/92
            
         
      NARIADENIE KOMISIE (ES) č. 546/2008
   zo 16. júna 2008
   o vydávaní dovozných povolení pre žiadosti podané počas prvých siedmich dní mesiaca júna 2008 v rámci colnej kvóty otvorenej nariadením (ES) č. 1399/2007 pre niektoré mäsové výrobky s pôvodom vo Švajčiarsku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1),
   so zreteľom na nariadenie Komisie (ES) č. 1399/2007 z 28. novembra 2007, ktorým sa otvára colná kvóta na klobásy, salámy a niektoré mäsové výrobky s pôvodom vo Švajčiarsku a ustanovuje sa jej správa (2), a najmä na jeho článok 5 ods. 5,
   keďže:
   
               (1)
            
            
               Nariadením (ES) č. 1399/2007 sa otvorili colné kvóty na dovoz niektorých mäsových výrobkov.
            
         
               (2)
            
            
               Žiadosti o dovozné povolenia podané počas prvých siedmich dní mesiaca júna 2008 na čiastkové obdobie od 1. júla do 30. septembra 2008 nedosahujú množstvá, ktoré sú k dispozícii. Mali by sa preto určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie,
            
         PRIJALA TOTO NARIADENIE:
   Článok 1
   Množstvo, na ktoré neboli podané žiadosti o dovozné povolenia patriace pod kvótu s poradovým číslom 09.4180 podľa nariadenia (ES) č. 1399/2007, ktoré sa má pridať do čiastkového obdobia od 1. októbra do 31. decembra 2008, je 1 390 000 kg.
   Článok 2
   Toto nariadenie nadobúda účinnosť 17. júna 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. júna 2008
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 282, 1.11.1975, s. 1. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2). Nariadenie (EHS) č. 2759/75 sa nahrádza nariadením (ES) č. 1234/2007 (Ú. v. EÚ L 299, 16.11.2007, s. 1) s účinnosťou od 1. júla 2008.
   
      (2)  Ú. v. EÚ L 311, 29.11.2007, s. 7.